പുസ്തക പ്രസാധക സമ്മേളനം റിയാദില് സമാപിച്ചു റിയാദ്: സൗദിയിലെ ആദ്യത്തെ പുസ്തക പ്രസാധക സമ്മേളനം സമാപിച്ചു. റിയാദ് അന്താരാഷ്ട്ര പുസ്തകമേളയുടെ ഭാഗമായി സാഹിത്യ, പ്രസിദ്ധീകരണ, വിവര്ത്തന കമീഷനാണ് ആദ്യമായി ഇത്തരമൊരു സമ്മേളനത്തിന് വേദിയൊരുക്കിയത്.പ്രസാധന വ്യവസായത്തിെന്റ കാര്യക്ഷമതയും ആകര്ഷണീയതയും ഉയര്ത്തുന്നതിനും അത് അഭിമുഖീകരിക്കുന്ന വെല്ലുവിളികളെക്കുറിച്ച് ചര്ച്ച ചെയ്യുന്നതിനുമുള്ള ശ്രമമാണ് പ്രസാധക സമ്മേളനമെന്ന് ഉദ്ഘാടനപ്രസംഗത്തില് കമീഷന് മേധാവി ഡോ. മുഹമ്മദ് ഹസന് അല്വാന് വ്യക്തമാക്കി. വിവിധ സെഷനുകളിലൂടെ പ്രസാധക മേഖല അഭിമുഖീകരിക്കുന്ന വെല്ലുവിളികളെക്കുറിച്ച് ചര്ച്ചചെയ്യാന് ശ്രമിക്കുകയാണ്. പ്രസിദ്ധീകരണ മേഖലയെ ബാധിക്കുന്ന സാമ്ബത്തിക വെല്ലുവിളികളുടെ വെളിച്ചത്തില് അറബ് പ്രസിദ്ധീകരണ വ്യവസായത്തിന് വളരാനും വികസിക്കാനും അവസരവും പിന്തുണയും നല്കുക എന്നതാണ് സമ്മേളനലക്ഷ്യമെന്നും കമീഷന് മേധാവി പറഞ്ഞു. കഴിഞ്ഞ ദിവസങ്ങളിലായി നടന്ന സമ്മേളനം പ്രാദേശിക, അന്തര്ദേശീയ തലങ്ങളില് പ്രസിദ്ധീകരണ വ്യവസായത്തില് സ്വാധീനമുള്ള പ്രസാധകരുടെ പങ്കാളിത്തം കൊണ്ട് ശ്രദ്ധേയമായിരുന്നു. വ്യത്യസ്ത സെഷനുകളിലും സെമിനാറുകളിലും അറബ് ലോകത്ത് പ്രസിദ്ധീകരണ വ്യവസായം വികസിപ്പിക്കുന്നതിനു വേണ്ട കാര്യങ്ങളും ഭാവിയില് പ്രസിദ്ധീകരണത്തെ ബാധിക്കുന്ന ഘടകങ്ങളും പുതിയ സാങ്കേതിക സംവിധാനങ്ങളുടെ സ്വാധീനവും ചര്ച്ച ചെയ്തു. സൗദി അറേബ്യക്കു പുറമെ അറബ്, അന്താരാഷ്ട്ര തലങ്ങളില്നിന്നുള്ള പ്രസിദ്ധീകരണരംഗത്തെ 38 വിദഗ്ധ പ്രഭാഷകര് പങ്കെടുത്തു. പ്രസിദ്ധീകരണ മേഖലയിലെ ആശയങ്ങളും അനുഭവങ്ങളും എഴുത്തുകാരെന്റയും പ്രസാധനാലയങ്ങളുടെയും അവകാശങ്ങള് സംരക്ഷിക്കുന്നതിലെ പ്രശ്നങ്ങളും സമ്മേളനത്തില് പങ്കുവെച്ചു.